**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

***Fauda*** (hebraisk: פאודה‎, fra Arabisk;:*فوضى fawḍā,* med betydningen "kaos") er en populær israelsk TV-serie som tar utgangspunkt i konflikten mellom Israel og Palestina. Som politisk thriller og dramaserie forsøker *Fauda* å skildre begge sider i den brutale striden mellom staten Israel, representert ved hovedpersonen Doron og den hemmelige, militære antiterrorgruppen han jobber i, og palestinere i de okkuperte områdene, representert ved ulike militante aktivister og opprørsgrupper. *Fauda* er en underholdningsserie som blander voldelig action med nyanserte personhistorier fra jødisk og arabisk samtid. 

Serien blir distribuert av den nettbaserte strømmetjenesten Netflix, og blir omtalt som et originalt Netflix program. Serien hadde premiere i Israel i 2015 og på Netflix 2. desember 2016. Serien slik den er på Netflix er identisk med den som ble sendt på Israelsk TV, med tillegg av muligheter for undertekster og engelsk dubbing, samt en ny Netflix-åpning.

I 2016 vant programmet seks Ophir-priser, inkludert for beste dramaserie, under de israelske oscarene.

Handling
--------

Atten måneder før TV-serien begynner, ble den israelske soldaten Doron og enheten hans kreditert for å ha tatt ut terroristen Taufiq Hammed. Etter dette trekker Doron seg fra militærtjenesten, for å starte sin egen vingård. I begynnelsen av sesong 1 får Doron besøk av Moreno, sjefen for hans tidligere enhet, som informerer ham om at Taufiq Hammed fremdeles er i live og planlegger å delta i broren Bashirs bryllup. Doron slutter seg til det gamle teamet sitt igjen, for å gå undercover i bryllupet.

Men teamet blir oppdaget, og Bashir blir drept noen få øyeblikk før Taufiq skal komme til bryllupet. Selv om Doron er i stand til å skyte Taufiq og skader ham, kommer Taufiq seg unna. Taufiq overlever så vidt skuddene, og blir tvunget til å få utført en hemmelig akutt-kirurgisk operasjon for ikke å avsløre at han fremdeles er i live eller hvor han befinner seg nå. Doron overbeviser Moreno om å la ham fortsette sammen med enheten, frem til de fanger Taufiq. Bashirs familie sørger over ham som en martyr og hans kone, Amal, lover hevn. Taufiqs høyre hånd, Walid, overbeviser kusinen Shirin om å hjelpe Taufiq med å rømme fra sykehuset bare minutter før Dorons team ankommer.

Amal, fortvilet over Bashirs død, melder seg frivillig til å bombe en nattklubb som Boaz, Dorons svoger og medlem av antiterrorgruppen, besøker. Dette vil sikre at israelerne forstår det vil bli en hevn for drapet på Bashir. Planen er at Amal skal legge en bombe i vesken sin og deretter forlate klubben tre minutter før bomben skal detonere. Amal bestemmer seg imidlertid for å heller bli værende i nattklubben, og dø i eksplosjonen.

Men Boaz gjenvinner bevissthet etter eksplosjonen, og får øye på kroppen til kjæresten sin. Boaz håndterer ikke dette og overfaller noen politifolk. Han havner derfor i fengsel. Senere blir Boaz tatt til fange, og holdt som gissel av Hamas. Doron og teamet hans bestemmer seg for å forberede et ikke-godkjent oppdrag, i håp om å kidnappe Taufiqs venn Sheikh Awadalla i et forsøk på å få byttet Boaz tilbake. De kidnapper også Taufiqs datter. Men både Boaz og Sheikh Awadalla blir drept i en eksplosjon, og datteren til Taufiq blir hardt skadet.

Referanser
----------

1. ↑  Kamin, Debra (8. november 2016). «Netflix Picks Up Israeli Political Thriller ‘Fauda’». *Variety* **(engelsk)**. Besøkt 12. februar 2023.
2. ↑  «Netflix Buys Rights to Two New Israeli Shows». *Haaretz* **(engelsk)**. 8. november 2016. Besøkt 12. februar 2023. «'Fauda' will air as is, with Hebrew and Arabic dialogue, as an 'original Neflix series' with a new opening.»
3. ↑  Steinberg, Jessica. «Next season’s ‘Fauda’ to reflect real news, says co-creator». *www.timesofisrael.com* **(engelsk)**. Besøkt 12. februar 2023.

Eksterne lenker
---------------

* (en) *Fauda* på Internet Movie Database Rediger på Wikidata

* (no) *Fauda* hos Filmfront Rediger på Wikidata

* (en) *Fauda* på The Movie Database – TV Rediger på Wikidata

* (en) *Fauda* på Rotten Tomatoes Rediger på Wikidata